**Παραπληροφόρηση**

Ορισµός

• Είναι η νοθευµένη, µη αληθινή πληροφόρηση του πολίτη, σε θέµατα κοινού ενδιαφέροντος. Πρόκειται για µια ειδικά σχεδιασµένη µετάδοση µηνύµατος, µε σκοπό την παραποίηση της αλήθειας και την παραπλάνηση της κοινής γνώµης.

Μορφές

απόκρυψη γεγονότων

µεγαλοποίηση γεγονότων

κατασκευή γεγονότων

παρεµβολή σχολίων

δραµατοποίηση µιας είδησης µε: ανάλογο οπτικοακουστικό υλικό, µουσική υπόκρουση, ύφος, τόνο φωνής

Αίτια παραπληροφόρησης (ευθύνες των Ποµπών)

Εξυπηρέτηση πολιτικών συµφερόντων

• τα ΜΜΕ σκηνοθετούν και εξωραΐζουν (ωραιοποιούν) την εικόνα των πολιτικών αντίστοιχα συκοφαντούν, παραποιούν την εικόνα των πολιτικών τους αντιπάλων

• σε ολοκληρωτικά καθεστώτα, αλλά και σε κατ’ όνοµα δηµοκρατίες, η ίδια η εξουσία επιδιώκει να αποστρέψει το ενδιαφέρον του κοινού από τα βασικά πολιτικοκοινωνικά θέµατα σε άλλες κατευθύνσεις, ώστε να µην αφυπνίζεται ο λαός

• υπάρχουν ΜΜΕ που υπηρετούν συγκεκριµένα κοµµατικά συµφέροντα (πχ. κοµµατικές εφηµερίδες) Οικονοµικά συµφέροντα

• η εµπορευµατοποίηση των ΜΜΕ και η αναγωγή τους σε κερδοσκοπικές επιχειρήσεις - µε προτεραιότητα το υλικό κέρδος και όχι την ποιότητα της πληροφόρησης - τα κάνει να επιδιώκουν το µέγιστο κέρδους ανταγωνιζόµενα ο σκληρός ανταγωνισµός ωθεί τα ΜΜΕ στην προβολή θεαµάτων τα οποία διακρίνει η απλοϊκότητα και ο λαϊκισµός (κιτρινισµός, σκανδαλοθηρία, αποσιώπηση και διαστρέβλωση της αλήθειας), προκειµένου να αυξηθεί η τηλεθέαση

• επιδιώκοντας την «πρωτιά» ορισµένοι δηµοσιογράφοι βιάζονται να µεταδώσουν ειδήσεις, χωρίς να διασταυρώσουν τις πηγές τους, µε αποτέλεσµα να παραπληροφορούν το κοινό

• χρηµατισµός δηµοσιογράφων ή εκδοτών από πολιτικούς φορείς ή επιχειρήσεις

• οι µεγαλοϊδιοκτήτες των ΜΜΕ επιδιώκουν να εξυπηρετήσουν πολιτικούς για να εξυπηρετήσουν παράλληλα επιχειρηµατικά τους συµφέροντα (πολλοί από αυτούς είναι προµηθευτές επιχειρήσεων του δηµοσίου ή εργολάβοι δηµοσίων έργων)

Ευθύνες των δεκτών (γιατί παρασυρόµαστε)

• η έλλειψη ολοκληρωµένης παιδείας (δίχως γνώσεις, κριτική ικανότητα, προβληµατισµό, αµφιβολία, βούληση) κάνει τα άτοµα να υιοθετούν και να δέχονται αβασάνιστα ό,τι τους παρέχεται ως πληροφόρηση

• η αδιαφορία και η παθητικοποίηση του σύγχρονου ανθρώπου: ο άνθρωπος δε νοιάζεται να ψάξει για να ‘βρει µια αντικειµενική πληροφόρηση αλλά δέχεται άκριτα ό,τι πληροφόρηση του παρέχεται

• ο ενδοτισµός του ατόµου στην εντυπωσιακή και εύπεπτη πληροφόρηση που δεν απαιτεί πνευµατική κόπωση, βαθύ προβληµατισµό και αναζήτηση της αλήθειας (το κοινό αρέσκεται στον τύπο εκείνο των πληροφοριών που προκαλούν τον εντονότερο δυνατό εντυπωσιασµό του, πληροφορίες διασκεδαστικές και ανάλαφρες)

• οι αυξηµένες υποχρεώσεις του σύγχρονου ανθρώπου δεν του αφήνουν τον απαραίτητο ελεύθερο χρόνο και διάθεση για ενασχόληση µε τα κοινά, πόσο µάλλον τον αναγκαίο χρόνο για να διαχωρίσει την πραγµατική πληροφόρηση από την µη πραγµατική

• oι πολλαπλές και αντικρουόµενες πληροφορίες, σε συνδυασµό µε την ταχύτητα της διάδοσής τους, δεν αφήνουν περιθώρια στο σύγχρονο δέκτη να τις αποκωδικοποιήσει σωστά

• η ταύτιση συγκεκριµένου φορέα ενηµέρωσης (τηλεοπτικού ή ραδιοφωνικού σταθµού ή εφηµερίδας) µε την προσωπική µας ιδεολογία => προσδίδει στο µέσο ενηµέρωσης µεσσιανικό χαρακτήρα => δεχόµαστε ως αληθινή κάθε του πληροφορία ή σχόλιο • η ιδιοτέλεια: ενίοτε µας συµφέρει η συγκεκριµένη πλευρά της “πραγµατικότητας” που προβάλλεται

Επιπτώσεις της παραπληροφόρησης

Στο άτοµο

• λανθασµένες επιλογές: όσοι πιστεύουν στις πληροφορίες αυτές, κάνουν λανθασµένες επιλογές (πολιτικές, οικονοµικές), αφού πέφτουν σε παγίδες που έχουν στήσει επιδέξια όσοι διαστρέφουν τις ειδήσεις

• απώλεια πνευµατικής και ψυχικής ελευθερίας: η ανθρώπινη σκέψη ετεροκαθορίζεται, η αυτοβουλία περιορίζεται

• περιορίζεται η κριτική σκέψη και δεν είναι σε θέση να αµφιβάλλουµε γόνιµα ή να αµφισβητούµε

• προκαλείται άγχος και ανασφάλεια από τη διασπορά ψευδών ειδήσεων Στην πολιτική ζωή

• πλήττεται η δηµοκρατία, εφόσον ο πολίτης χειραγωγείται και µετατρέπεται σε αδρανή υπήκοο, σκέφτεται και ενεργεί, όπως άλλοι του υποδεικνύουν

• η κατευθυνόµενη ενηµέρωση δεν ελέγχει τα πολιτικά πρόσωπα µε γνώµονα την αξιότητά τους και δεν αποτιµά τις ενέργειές τους µε κριτήριο το κοινό καλό

• οι πολίτες ουσιαστικά δεν είναι σε θέση να ασκήσουν αποτελεσµατικό έλεγχο στους ηγέτες άρα και να συνειδητοποιήσουν τις όποιες ατασθαλίες τους

• όταν η παραπληροφόρηση προέρχεται από φορείς της αντιπολίτευσης, τότε οι παραπληροφορηµένοι πολίτες δεν είναι σε θέση να εκτιµήσουν το επιτυχηµένο έργο των κυβερνώντων και τους παρεµποδίζουν ως προς την ολοκλήρωσή του

• µετατρέπεται ο λαός σε µια απρόσωπη µάζα, που άγεται και φέρεται κατά τα συµφέροντα όσων κινούν τα νήµατα και τις πηγές της «πληροφόρησης», προκαλώντας φανατισµό, δογµατισµό, ρατσισµό, εθνικισµό, οδηγώντας ακόµη και σε πόλεµο

• η ∆ηµοκρατία, από πολίτευµα της ελευθερίας και της ανεµπόδιστης έκφρασης γνώµης, γίνεται, ουσιαστικά, το πολίτευµα των ισχυρών συµφερόντων, που ελέγχουν τις πηγές της πληροφόρησης και τις µεταβάλλουν σε µέσα προπαγανδιστικής επιβολής

Στην κοινωνία

• όταν η αλήθεια αποσιωπάται, τα κοινωνικά προβλήµατα δεν επιλύονται

• αποπροσανατολίζεται η κοινή γνώµη από τα σηµαντικά θέµατα και στρέφει το ενδιαφέρον της σε επουσιώδη Στη δηµοσιογραφική αξιοπιστία

• υπονοµεύεται θανάσιµα - µακροπρόθεσµα - το δηµοσιογραφικό λειτούργηµα, αφού στην κοινή γνώµη εδραιώνεται η πεποίθηση ότι οι δηµοσιογράφοι είναι συµβιβασµένοι, φοβισµένοι, αδιάφοροι για την αλήθεια

• για τον λαό τα ΜΜΕ δεν είναι ο αρωγός, τα µέσα που στηρίζουν τη δηµοκρατία και διασφαλίζουν την έγκυρη ενηµέρωση· αντίθετα, είναι κι αυτά µέρος του «παιχνιδιού», του ανηλεούς ανταγωνισµού, µε µοναδικό θύµα τον λαό

Τρόποι αντιµετώπισης.

Μ.Μ.Ε. • αντικειµενική πληροφόρηση, χωρίς τάσεις υπερδιόγκωσης και εντυπωσιασµού • διάκριση της είδησης από τα σχόλια • απαλλαγή από προκαταλήψεις και φανατισµό • ήθος κι υπευθυνότητα απ’ τους δηµοσιογράφους • τήρηση του κώδικα επαγγελµατικής δεοντολογίας.

Οικογένεια

• έλεγχος των µηνυµάτων που δέχεται το παιδί και ουσιαστική συζήτηση, για την αποκωδικοποίηση και επεξεργασία τους.

Σχολείο

• απαλλαγή από τη στείρα αποστήθιση και συσσώρευση γνώσεων

• ανάπτυξη της κριτικής ικανότητας, ώστε από µικρή ηλικία ο νέος να εθίζεται στον προβληµατισµό

• καλλιέργεια της κοινωνικής συνείδησης έναντι του ανταγωνισµού, που κατισχύει στις µέρες µας, µε αφετηρία το γόνιµο διάλογο διδασκόντων-διδασκοµένων Κράτος

• ισχυροποίηση του δηµοκρατικού πολιτεύµατος

• λειτουργία υπερκοµµατικών θεσµών (βλ. ΕΡΣ στο∆ίκαιο και Πολιτική) που θα ελέγχουν τα ΜΜΕ και θα ελαχιστοποιούν τα κρούσµατα παραπληροφόρησης

• οι πολιτικοί οφείλουν να λειτουργούν ως αντιπρόσωποι του λαού και όχι ως φερέφωνα κοµµατικών σχηµατισµών και να ασκούν το λειτούργηµα τους µε γνώµονα το κοινό καλό, γεγονός που σηµαίνει περισσότερη αλήθεια και λιγότερο ψεύδος

Η ευθύνη του κοινού

• να αποφεύγει την παθητική αποδοχή, να αντιδρά προσεκτικά στα µηνύµατα, να επιλέγει µόνο ορισµένα στοιχεία και κριτικά να τα αξιοποιεί

• να επιλέγει προσεκτικά τις πηγές ενηµέρωσής του, να µην εξαρτάται από αυτές, να τις εναλλάσσει, ώστε να έχει σφαιρική θεώρηση των πραγµάτων

• να είναι ανεξάρτητο από κάθε ιδιοτέλεια και προσπάθεια εξυπηρέτησης ύποπτων συµφερόντων

• να αντιδρά συλλογικά, όταν τα ΜΜΕ δε λειτουργούν επωφελώς, να ασκεί κριτική και να τη δηµοσιοποιεί, να προσπαθεί να περάσει στον ποµπό το µήνυµα της απόρριψης των µη ποιοτικών εκποµπών.

**ΤΥΠΟΣ ΚΑΙ ΔΗΜΟΚΡΑΤΙΑ**

Η ελευθερία έκφρασης και του Τύπου ως προϋπόθεση ∆ηµοκρατίας

• Η ελευθεροτυπία προϋποθέτει τη δηµοκρατία και είναι αποτέλεσµα της εύρυθµης λειτουργίας των δηµοκρατικών θεσµών

• Η δηµοκρατία στηρίζεται στην ελευθερία ποικίλων µορφών έκφρασης. Φυσικά στην πολιτική, καθώς αποτελεί ο τρόπος αυτός έκφρασης ακόµα και τρόπο ελέγχου των δηµοκρατικών θεσµών αλλά και µέσο συζήτησης για την ορθή εφαρµογή τους ή και την αντικατάσταση των φορέων άσκησής τους.

• Τα Μ.Μ.Ε. στηρίζουν τη λειτουργία τους στην ελευθερία έκφρασης. Αυτή εξασφαλίζει το δεοντολογικό πλαίσιο στο οποίο λειτουργεί ο Τύπος. Η δυνατότητα έκφρασης και διάδοσης µε προφορικό ή γραπτό τρόπο προσωπικών απόψεων κατοχυρώνεται από το Ελληνικό Σύνταγµα, σε συνδυασµό µε το δικαίωµα του καθενός µας για πρόσβαση στην πληροφόρηση

• Η κοινωνία της πληροφορίας αποτελεί αναφαίρετο δικαίωµα όλων, στηρίζεται και προωθείται στα ∆ηµοκρατικά καθεστώτα που ορίζουν τις προϋποθέσεις σύµφωνα µε τις οποίες η διάδοση της πληροφορίας δεν θα προσβάλλει την προσωπικότητα των ατόµων: τέτοια προσβολή µπορεί να επέλθει από δηµοσιοποίηση προσωπικών δεδοµένων, συκοφαντία, εξύβριση, προσβολή της τιµής και της υπόληψης Στον αντίλογο, µπορεί να καταστρατηγεί τη ∆ηµοκρατία, όταν θέτει ως στόχο: − την αύξηση της κυκλοφορίας του − την εξυπηρέτηση κάποιας ιδεολογίας , κόµµατος, ή άλλων οικονοµικών συµφερόντων

Έτσι:

• Λειτουργεί ως όχηµα λαϊκής προπαγάνδας και χειραγωγεί το κοινό προς όφελος της καθεστηκυίας τάξης, µε τον τρόπο που παρουσιάζει την ειδησιογραφία, τα πολιτικά πρόσωπα και εκφράζει τα σχόλια

• Συκοφαντεί, παραπληροφορεί, προκαλεί φανατισµούς και έξαψη των πολιτικών παθών

• Εκµεταλλεύεται πολιτικές, οικονοµικές, κοινωνικές καταστάσεις, λειτουργεί εκβιαστικά και υποδουλώνει µε έµµεσο τρόπο την πολιτική εξουσία για την πραγµάτωση των δικών του

* ∆ιαστρεβλώνει ή αποσιωπά την αλήθεια και τα γεγονότα και λειτουργεί ως «παραµορφωτικός καθρέφτης»της πραγµατικότητας

• Παραβιάζει τα δικαιώµατα του ατόµου όπως σε περιπτώσεις που θίγεται η προσωπικότητα, η τιµή και η ιδιωτική ζωή κάποιων ατόµων χωρίς τη συγκατάθεσή τους

• ∆ιαστρεβλώνει το πολιτικό κριτήριο του πολίτη, τον παρασύρει σε εσφαλµένες κρίσεις, εκµεταλλεύεται την κοινή γνώµη

• Εξυπηρετεί πολιτικά, κοινωνικά, οικονοµικά συµφέροντα

Η ελευθερία έκφρασης και του Τύπου ως ανθρώπινο δικαίωµα

Η µορφή ελεύθερης έκφρασης αποτελεί κύριο και βασικό ανθρώπινο δικαίωµα, µε πολλαπλό όφελος:

• επιτυγχάνει την ευαισθητοποίηση του ανθρώπου για όσα συµβαίνουν στον πλανήτη µας • ο πολίτης συµµετέχει ενεργά στη λήψη αποφάσεων

• προωθεί τον πλουραλισµό της ενηµέρωσης και την ανεξαρτησία των ΜΜΕ, επιτυγχάνοντας τον εκδηµοκρατισµό Σύµφωνα µάλιστα µε τον Jοhn Stuart Μill, «…όλα τα κακά και µειονεκτήµατα του τύπου δε θα έφθαναν για να ισοφαρίσουν ένα άλλο κακό, τη φίµωσή του»